Сёлета легендарнаму кампазітару, спеваку, рок-музыканту Чэславу Нэмену, які нарадзіўся ў Старых Васілішках на Шчучыншчыне і зрабіў значны ўнёсак у польскую і сусветную культуру, споўнілася б 70 гадоў. У дзень ягоных народзін землякі ўзгадвалі яго ў горадзе над Нёманам. Арганізатарамі гэтага вечара памяці выступілі ўпраўленне культуры Гродзенскага аблвыканкама, Гродзенскі дзяржаўны універсітэт імя Янкі Купалы і “Кронан Парк Гатэль”, які прадаставіў сваю пляцоўку для сустрэчы. Творы Ч.Нэмена гучалі ў выкананні салістаў і універсітэцкага эстраднага аркестра “Капрыз”.